Ritratt: DOI- Kian Bugeja .td_uid_2_6190d4514d3ca_rand.td-a-rec-img{text-align:left}.td_uid_2_6190d4514d3ca_rand.td-a-rec-img img{margin:0 auto 0 0} Il-Kunvent ta' Santu Wistin fil-Belt Valletta se jinbidel f'Ċentru ta' Interpretazzjoni tal-Komunità. Il-proġett ta' restawr f'dan il-kunvent wasal fl-aħħar fażi tiegħu. Il-proġett se jiswa total ta' €2.3 miljun, li €1.5 miljun minnhom ġejjin mill-Fondi Ewropej għall-Iżvilupp Reġjonali. Is-Segretarju Parlamentari Stefan Zrinzo Azzopardi żar dawn ix-xogħlijiet u spjega li dan il-proġett qed jitmexxa mill-Fondazzjoni Soċjokulturali Ambjentali Agustinjana (FSKAA). Is-Segretarju Parlamentari qal li permezz ta' dawn il-fondi il-wirt kulturali tal-gżejjer Maltin qiegħed ikkonservat permezz tar-restawr li qiegħed isir. Il-proġett jinkludi r-restawr u l-konservazzjoni tal-erba' faċċati tal-kunvent, it-tħaffir ta' parti mill-bitħa u l-installazzjoni ta' lift li jkun aċċessibbli għal kulħadd. Dan ix-xogħol se jkun qiegħed isir bil-għan li din il-binja tiġi żviluppata f'ċentru soċjali u komunitarju li tintuża mill-komunità kif ukoll mit-turisti. Id-Direttur tal-Fondazzjoni Malcolm Borg qal li dan il-proġett bħalissa wasal fit-tielet u l-aħħar fażi. Din il-fażi se tindirizza l-għeluq tax-xogħol fil-faċċati u dak ix-xogħol intern li jinkludi; l-imħażen, il-kunvent u il-kjostru. Il-Kappillan tal-Parroċċa ta' Santu Wistin Fr Alexander Cauchi qal li, "grazzi għal dawn il-fondi Ewropej stajna nagħmlu r-restawr tal-erba' faċċati u ta' partijiet mill-intern tal-kunvent li fi żmien il-gwerra kienu ntlaqtu u kienu ttranġaw biss b'mod temporanju, imma l-bqija tar-restawr ma kienx seta' jsir minħabba problemi finanzjarji." Dan il-proġett huwa mistenni li jkun lest f'Marzu 2022. .td_uid_3_6190d4514d96d_rand.td-a-rec-img{text-align:left}.td_uid_3_6190d4514d96d_rand.td-a-rec-img img{margin:0 auto 0 0}